wickkiey/tamil-wikipedia-chunked huggingface dataset:
# ஆம்பிபோலுரினே

## பேரினம்

*ஆம்பிபோலுரினே* என்ற துணைக்குடும்பத்திற்குள் உள்ள பேரினம் பொதுவாகத் தட்டையான, மணல் வாழ்விடங்களில் வாழ்கிறது. இந்த துணைக்குடும்பம் பின்வரும் பேரினங்களை உள்ளடக்கியது.
| *ஆம்பிபோலூரசு*
(கசைவால் டிராகன்) | 4 | ஜாக்கி டிராகன் (ஆ. முரிகாடசு) |  |
| --- | --- | --- | --- |
| *செலோசானியா*
(வளைய வால் டிராகன்) | 1 |  |  |
| *கிளாமிடோசொரசு*
(மடிப்புக் கழுத்துப் பல்லி) | 1 | கழுத்து நிரம்பிய பல்லி (*கி. கிங்*) |  |
| *கிரிப்டகாம*
(சரளைக்கல் டிராகன்) | 1 |  |  |
| *டெனோபோரசு*
(சீப்பு டிராகன்) | 34 | கொண்டை முடி டிராகன் (*சி. கிறிசுடடசு*) |  |
| *டைபோரிபோரா*
(இரட்டைவரி டிராகன்) | 28 | டாமி வட்டத்தலை டிராகன் (டை. ஆசுதிரேலியா) |  |
| *கோவிடன்*
(நீண்ட மூக்கு நீர் வாள் டிராகன்) | 1 | நீண்ட மூக்கடைப்பு கொண்ட கசைவால் (*கோ. லாங்கிரோசுட்ரிசு*) |  |
| *கைப்சிலூரசு*
(மழைக்காடு டிராகன்) | 18 | *கை. ஆரிட்டசு* |  |
| *இன்டெல்லாகாமா*
(ஆத்திரேலிய நீர் டிராகன்) | 1 | ஆத்திரேலிய நீர் டிராகன் (*இ. இலெசுரீ*) |  |
| *லோபோக்னாதசு* | 2 | கில்பெர்ட்டின் கசைவால் (*லோ. கில்பெர்டி*) |  |
| *லோபோசாரசு*
(வன டிராகன்) | 3 | பாய்ட்சு வன டிராகன் (*லோ. பாய்டி*) |  |
| *மொலோச்*
(முள் பேய்) | 1 | முள் பேய் (மொ. கார்ரிடுசு) |  |
| *பிசிக்கேனாதசு*
(சீன நீர் டிராகன்) | 1 | சீன நீர் டிராகன் (*பி. கோசின்சினசு*) |  |
| *போகோனா*
(தாடி டிராகன் | 6 | மத்திய தாடி கொண்ட டிராகன் (*போ. விட்டிசெப்சு*) |  |
| *ராங்கினியா*
(வெப்ப டிராகன்) | 1 | மலை டிராகன் (*ரா. டைமென்சிசு*) |  |
| *திராபிககாமா*
(சதுப்பு நில கழையிழை, வடக்கு நீர் டிராகன்) | 1 | சதுப்பு நில கழையிழை வால் (*தி. டெம்போராலிசு*) |  |
| *திம்பனோகிரிப்டிசு*
(காதற்ற டிராகன்) | 23 | காதற்ற டிராகன் (*தி. டெட்ரோபோரொபோரா*) | } |
# 2-ஈத்தாக்சிபென்சாயிக்கு அமிலம்

**2-ஈத்தாக்சிபென்சாயிக்கு அமிலம்** (*2-Ethoxybenzoic acid*) என்பது C<sub>9</sub>H<sub>10</sub>O<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ஆர்த்தோ ஈத்தாக்சிபென்சாயிக்கு அமிலம் என்ற பெயராலும் இச்சேர்மம் அறியப்படுகிறது. பென்சாயிக் அமிலத்திலிருந்து வழிப்பெறுதியாகப் பெறப்படும் ஒரு கார்பாக்சிலிக் அமிலமாக இது கருதப்படுகிறது. 19 பாகை செல்சியசு வெப்பநிலையில் இது உருகும். பல் மருத்துவத்தில் பயன்படுத்தப்படும் பல் சிமெண்டுகளில் ஒரு பகுதிப்பொருளாக 2-ஈத்தாக்சிபென்சாயிக்கு அமிலம் பயன்படுகிறது.
# கல்துர்க்கை கோட்டை

**கல்துர்கை கோட்டை** (*Kaldurg Fort*) என்பது இந்தியாவின் மகாராட்டிராவின் பால்கருக்கு கிழக்கே, கொங்கனின் வடக்குப் பகுதியில் சகாயாத்ரி மலைத்தொடரில் உள்ள ஒரு கோட்டையாகும். இது கடல் மட்டத்திலிருந்து குறைந்தது 475 மீட்டர் உயரத்தில் உள்ளது. இக்கோட்டையிலிருந்து அரபிக்கடலினையும் மேற்கில் உள்ள தொழில்துறை நகரமான பால்கர் மற்றும் கிழக்கே உள்ள சூரியா ஆற்றின் காட்சிகளைக் காணலாம்.  
கோட்டையின் செவ்வக வடிவத்தைத் தூரத்திலிருந்து எளிதாகக் காணலாம். இக்கோட்டைக் குறித்த வரலாற்றுச் சான்றுகள் எதுவும் இல்லை. இந்தக் கோட்டை செவ்வகப் பாறையால் மேல் பகுதி மற்றும் கீழ்ப் பகுதி எனப் பிரிக்கப்பட்டுள்ளது. இந்த இரண்டு பகுதிகளையும் சில படிகள் பிரிக்கின்றன.
# கால்னா கோட்டை

**கால்னா கோட்டை** என்பது மகாராட்டிராவில் காந்தேசு பிரதேசத்தின் மாலேகான் வட்டத்தில் உள்ள முக்கியமான கோட்டை ஆகும். இந்தக் கோட்டையானது புர்கான்பூர்-சூரத் வணிகப் பாதையில் உள்ள முக்கியத்துவம் வாய்ந்த பகுதி ஆகும். மகாராட்டிராவில் உள்ள பாதுகாப்பான கோட்டை மற்றும் நல்ல நிலையில் உள்ள நுழைவாயில்களுடன் கூடிய கோட்டைகளுள் ஒன்றாகும். மாலேகான் மற்றும் துலே மலைகளுக்கிடையே இக்கோட்டை அமைந்துள்ளது.
# கால்னா கோட்டை

## அணுகல்

இந்த கோட்டை நாசிக் மாவட்டத்தில் உள்ள மாலேகான் வட்டத்தில் அமைந்துள்ளது. மலையடி கிராமமான கல்னா மாலேகான் மற்றும் துலே பகுதியிலிருந்து வாகனம் வசதி மூலம் நன்கு இணைக்கப்பட்டுள்ளது. மாலேகானிலிருந்து டோங்கராலே கிராமத்திற்கு வழக்கமான பொதுப் பேருந்துகள் இயக்கப்படுகின்றன. டோங்கராலே கிராமம் மாலேகான் மற்றும் துலேவிலிருந்து 30-15 கி.மீ. தொலைவில் உள்ளது. டோங்கரலே முதல் கல்னா வரையிலான தூரம் 4 கி.மீ.. ஆகும்.
# கால்னா கோட்டை

## வரலாறு

பதினைந்தாம் நூற்றாண்டின் இறுதியில் கல்னா ஒரு முக்கியமான இடமாக இருந்தது. இது தக்காணத்தின் எல்லையில் அமைந்திருந்தது. 1487ஆம் ஆண்டில், தௌலதாபாத்தின் ஆளுநர்களான மாலிக் வுஜி மற்றும் மாலிக் அசுரப் என்ற இரு சகோதரர்கள் கோட்டையினைச் சிறிது காலம் தமது வைத்திருந்தனர். 1506-இல் மாலிக் வௌஜியின் கொலைக்குப் பிறகு, இக்கோட்டை அகமதுநகரின் மாலிக் அகமது சா நிஜாமின் கட்டுப்பாட்டில் இருந்தது. 1510-இல் அகமத்நகரின் மாலிக் அகமது சா நிஜாம் இறந்த பிறகு, கோட்டை மீண்டும் முசல்மான் தலைவரிடம் ஒப்படைக்கப்பட்டது. இவர் மராட்டியத் தலைவருக்கு அஞ்சலி செலுத்த மறுத்தார். 1634-இல், கல்னாவின் முசல்மான் தளபதி முகமது கான் முகலாயர்களுக்கு இவர்களின் அஞ்சலிகளை வழங்கினார். இதன் பின்னர் 1704-இல் அவுரங்கசீப்பால் தாக்கப்பட்டு 1705-இல் கோட்டைக் கைப்பற்றப்பட்டது. அக்டோபர்-நவம்பர் 1804-இல், இந்தக் கோட்டை கர்னல் வாலசின் கீழ் ஒரு படையால் கோல்கரி கைப்பற்றப்பட்டது. இறுதியாக, மார்ச் 1818-இல் இது பூர்வீக காலாட்படையால் ஆக்கிரமிக்கப்பட்டது. 1818க்குப் பிறகு சில வருடங்கள் கல்னாவில் ஒரு மம்லதார் அலுவலகம் நடத்தினார்.
# அசித்த பெர்னாண்டோ

**அசித்த மதுசங்க பெர்னாண்டோ** (*Asitha Madusanka Fernando*, பிறப்பு: 31 சூலை 1997) என்பவர் இலங்கைத் துடுப்பாட்ட வீரர். இவர் தற்போது இலங்கை அணிக்காக மூன்று வகைத் துடுப்பாட்டப் போட்டிகளிலும் முன்னணிப் பந்துவீச்சாளராக விளையாடி வருகிறார். இவர் லங்கா பிரிமியர் லீக் போட்டிகளில் யாழ்ப்பாணம் கிங்சு அணியில் விளையாடி வருகிறார்.
# அசித்த பெர்னாண்டோ

## பன்னாட்டுப் போட்டிகள்

2016 சூலையில் அசித்த பெர்னாண்டோ ஆத்திரேலியாவுக்கு எதிரான 2016 தொடரில் விளையாட இலங்கையின் தேர்வு அணியில் சேர்த்துக் கொள்ளப்பட்டார், ஆனால் அவருக்கு அத்தொடரில் விளையாடச் சந்தர்ப்பம் கிடைக்கவில்லை.  
அசித்த 2017 இல் சிம்பாப்வேக்கு எதிரான இலங்கையின் ஒரு-நாள் பன்னாட்டுத் தொடரில் விளையாட சேர்த்துக்கொள்ளப்பட்டார், இவர் தனது முதலாவது ஒநாப போட்டியை மகிந்த ராசபக்ச பன்னாட்டுத் துடுப்பாட்டத் திடலில் சூலை 2017 இல் சிம்பாப்வேக்கு எதிரான நான்காவது போட்டியில் விளையாடினார், ஆனால் இலக்கு எதனையும் அவர் எடுக்கவில்லை.  
2018 பெப்ரவரியில், அசித்த வங்காளதேசத்திற்கு எதிரான இலங்கையின் பன்னாட்டு இருபது20 தொடரில் விளையாட சேர்க்கப்பட்டார், ஆனால் விளையாடவில்லை. 2018 மே மாதத்தில், மேற்கிந்தியத் தீவுகளுக்கு எதிரான தொடரில் விளையாட இலங்கையின் தேர்வு அணியில் சேர்க்கப்பட்டார்.  
அசித்த தனது முதலாவது தேர்வுப் போட்டியை தென்னாப்பிரிக்க அணிக்கு எதிரான தொடரில் 2021 சனவரி 3 இல் விளையாடினார். 2022 மே மாதத்தில், வங்காளதேசத்திற்கு எதிரான தொடரின் இரண்டாவது ஆட்டத்தில், பெர்னாண்டோ தனது முதலாவது தேர்வு ஐவீழ்த்தலைப் (6/51) பெற்றார். 2022 ஆகத்தில், ஆசியக் கிண்ணம் 2022 இல் விளையாட சேர்க்கப்பட்டார். தனது முதலாவது இ20ப போட்டியை 2022 செப்டம்பர் 1 இல் வங்காளதேச அணிக்கு எதிராக விளையாடினார்.
# விக்கிப்பீடியா:அறிவுப் பகிர்வு/தெரிந்துகொள்ள வேண்டியவை குறித்தான பட்டியல்

## மேம்பட்ட பக்க வடிவமைப்பிற்கான குறிப்புகள்

1. விக்கிமீடியாவின் பிற திட்டங்களிலுள்ள பக்கங்களுக்கு உள்ளிணைப்பு முறையில் இணைப்பு தருதல்.
# விக்கிப்பீடியா:அறிவுப் பகிர்வு/தெரிந்துகொள்ள வேண்டியவை குறித்தான பட்டியல்

## கருவிகள்

1. BOT எதற்காக தேவை? எவ்வாறு இயங்குகிறது?
1. petscan எதற்காக தேவை? எவ்வாறு இயங்குகிறது?
1. Quarry எதற்காக தேவை? எவ்வாறு இயங்குகிறது?
# செட்டி தனுஜா இராணி

**செட்டி தனுஜா இராணி** (*Chetti Thanuja Rani*; பிறப்பு 1993) என்பவர் ஆந்திரப் பிரதேசத்தைச் சேர்ந்த இந்திய அரசியல்வாதியும் மக்களவை உறுப்பினரும் ஆவார். இவர் அல்லூரி சீதாராம இராஜு மாவட்டத்தில் உள்ள அரக்கு மக்களவைத் தொகுதியின் உறுப்பினர் ஆவார். இவர் ஒய். எஸ். ஆர். காங்கிரசு கட்சியினைச் சார்ந்தவர். 2024 இந்தியப் பொதுத் தேர்தலில் ஆந்திரப் பிரதேசத்திலிருந்து வெற்றி பெற்றவர்களில் ஒருவர் ஆவார்.
# செட்டி தனுஜா இராணி

## இளமையும் கல்வியும்

கும்மா தனுஜா இராணி, அல்லூரி சீதாராம இராஜு மாவட்டத்தில் உள்ள அடுமண்டாவினைச் சார்ந்த கும்மா சியாம் சுந்தர் ராவ் மகளாக உக்கும்பேட்டில் பிறந்தவர். இவர் செட்டி வினய் என்பவரை மணந்து செட்டி யஷ்னா என்ற மகளின் தாயாக உள்ளார். இராணி செட்டி பால்குணனின் மருமகள் ஆவார். கிர்கிசுத்தானின் பிசுக்கெக்கில், கிர்கிசுத்தான் பன்னாட்டுப் பல்கலைக்கழகத்தில் உள்ள உயர் மருத்துவப் பள்ளியில் மருத்துவப் பட்டப்படிப்பை முடித்தார். இவர் அல்லூரி சீதாராம இராஜு மாவட்டத்தில் தொற்றுநோயியல் நிபுணராகவும் பணியாற்றினார்.
# செட்டி தனுஜா இராணி

## தொழில்

ஆந்திரப் பிரதேசத்தில் 14.5 லட்சத்துக்கும் அதிகமான மக்கள்தொகை கொண்ட இந்தியாவின் மிகப்பெரிய தொகுதிகளில் ஒன்றான அரக்கு மக்களவைத் தொகுதியில் ஒய். எஸ். ஆர். காங்கிரஸ் கட்சியின் வேட்பாளராக 2024 இந்தியப் பொதுத் தேர்தலில் போட்டியிட்டு வெற்றி பெற்று அரசியல் அறிமுகமானார் இராணி. இவர் 4,77,005 வாக்குகள் பெற்று பாரதிய ஜனதா கட்சியின் கொத்தப்பள்ளி கீதாவை 50,580 வாக்குகள் வித்தியாசத்தில் தோற்கடித்தார்
# ஜொகூர் பாரு மக்களவைத் தொகுதி

ஜொகூர் பாரு மக்களவைத் தொகுதி 1955-ஆம் ஆண்டில் உருவாக்கப்பட்டது. 1959-ஆம் ஆண்டில் நீக்கப்பட்டு 1974-ஆம் ஆண்டில் மீண்டும் மறு உருவாக்கம் பெற்றது. இந்தத் தொகுதியில், முதன்முதலாக 1955-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1955-ஆம் ஆண்டில் இருந்து ஜொகூர் பாரு மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# ஜொகூர் பாரு மக்களவைத் தொகுதி

## இசுகந்தர் மலேசியா

இசுகந்தர் மலேசியா, ஜொகூர் மாநிலத்தில் அமைந்துள்ள வளர்ச்சி மண்டலம் ஆகும். மற்றும், தெற்கு ஜொகூர் பொருளாதார வளர்ச்சி மண்டலம் *(South Johor Economic Region)* (**SJER**) என்றும் அழைக்கப் படுகிறது.  
2006 நவம்பர் 6-ஆம் தேதி உருவாக்கப்பட்ட இந்த அமைப்பு, மலேசியாவின் முதல் பொருளாதார வளர்ச்சி மண்டலம் ஆகும். பல பில்லியன் ரிங்கிட் முதலீடு செய்யப்பட்டு உள்ளது. உள்ளூர் மற்றும் தேசிய பொருளாதாரத்திற்குக் கணிசமான அளவிற்கு வளர்ச்சியை வழங்கும் வகையில் இந்தப் பொருளாதார மேம்பாட்டு மண்டலம் வடிவமைக்கப்பட்டு உள்ளது.  
இசுகந்தர் மலேசியா சுமார் 2,217 சதுர கிலோமீட்டர் பரப்பளவைக் கொண்டுள்ளது. இந்த மண்டலத்தில் ஜொகூர் பாரு மாநகரம், தெற்கு பொந்தியான், கூலாய், பாசிர் கூடாங், இசுகந்தர் புத்திரி ஆகிய பகுதிகள் உள்ளன.
# ஜொகூர் பாரு மக்களவைத் தொகுதி

## ஜொகூர் பாரு மக்களவைத் தொகுதி

| ஜொகூர் பாரு நாடாளுமன்ற உறுப்பினர்கள் (1986 - 2023) |  |  |  |  |
| --- | --- | --- | --- | --- |
| **மலேசிய சட்டமன்றம்** |  |  |  |  |
| 1-ஆவது மலாயா மக்களவை | 1955–1959 | சுலைமான் அப்துல் ரகுமான்
*(Suleiman Abdul Rahman)* | ****
<small></small> |  |
| **மலேசிய நாடாளுமன்றம்** |  |  |  |  |
| 4-ஆவது மக்களவை | P114 | 1974–1978 | ஜபார் அம்சா
*(Jaafar Hamzah)* | ****
<small></small> |
| 5-ஆவது மக்களவை | 1978–1982 | சரீர் அப்துல் சமாட்
*(Shahrir Abdul Samad)* |  |  |
| 6-ஆவது மக்களவை | 1982–1986 |  |  |  |
| 7-ஆவது மக்களவை | P130 | 1986–1988 | சரீர் அப்துல் சமாட்
*(Shahrir Abdul Samad)* | ****
<small></small> |
| 1988–1990 | **சுயேச்சை** |  |  |  |
| 8-ஆவது மக்களவை | 1990–1995 | முகமட் காலிட் நோர்டின்
*(Mohamed Khaled Nordin)* | ****
<small></small> |  |
| 9-ஆவது மக்களவை | P141 | 1995–1999 |  |  |
| 10-ஆவது மக்களவை | 1999–2004 |  |  |  |
| 11-ஆவது மக்களவை | P160 | 2004–2008 | சரீர் அப்துல் சமாட்
*(Shahrir Abdul Samad)* |  |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2022 | அக்மால் நசருல்லா முகமட் நாசிர்
*(Akmal Nasrullah Mohd Nasir)* | ****
<small> |  |
| 15-ஆவது மக்களவை | 2022–தற்போது வரையில் | } |  |  |
# பூலாய் மக்களவைத் தொகுதி

பூலாய் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1974-ஆம் ஆண்டில் இருந்து பூலாய் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# பூலாய் மக்களவைத் தொகுதி

## இசுகந்தர் மலேசியா

பூலாய் மக்களவைத் தொகுதி என்பது ஜொகூர் மாநிலத்தில் அமைந்துள்ள இசுகந்தர் மலேசியா வளர்ச்சி மண்டலத்தின் ஒரு தொகுதி ஆகும். இசுகந்தர் மலேசியா, தெற்கு ஜொகூர் பொருளாதார வளர்ச்சி மண்டலம் *(South Johor Economic Region)* (**SJER**) என்றும் அழைக்கப் படுகிறது.  
2006 நவம்பர் 6-ஆம் தேதி உருவாக்கப்பட்ட இந்த அமைப்பு, மலேசியாவின் முதல் பொருளாதார வளர்ச்சி மண்டலம் ஆகும். பல பில்லியன் ரிங்கிட் முதலீடு செய்யப்பட்டு உள்ளது. உள்ளூர் மற்றும் தேசிய பொருளாதாரத்திற்குக் கணிசமான அளவிற்கு வளர்ச்சியை வழங்கும் வகையில் இந்தப் பொருளாதார மேம்பாட்டு மண்டலம் வடிவமைக்கப்பட்டு உள்ளது.  
இசுகந்தர் மலேசியா சுமார் 2,217 சதுர கிலோமீட்டர் பரப்பளவைக் கொண்டுள்ளது. இந்த மண்டலத்தில் ஜொகூர் பாரு மாநகரம், தெற்கு பொந்தியான், கூலாய், பாசிர் கூடாங், இசுகந்தர் புத்திரி ஆகிய பகுதிகள் உள்ளன.
# பூலாய் மக்களவைத் தொகுதி

## பூலாய் மக்களவைத் தொகுதி

| பூலாய் நாடாளுமன்ற உறுப்பினர்கள் (1974 - 2023) |  |  |  |  |
| --- | --- | --- | --- | --- |
| 4-ஆவது மக்களவை | P113 | 1974–1978 | முகமட் ரகுமாட்
*(Mohamed Rahmat)* | ****
<small></small> |
| 5-ஆவது மக்களவை | 1978–1982 |  |  |  |
| 6-ஆவது மக்களவை | 1982–1986 |  |  |  |
| 7-ஆவது மக்களவை | P131 | 1986–1990 |  |  |
| 8-ஆவது மக்களவை | 1990–1995 |  |  |  |
| 9-ஆவது மக்களவை | P142 | 1995–1999 |  |  |
| 10-ஆவது மக்களவை | 1999–2004 | அப்துல் காதிர் அனுவார்
*(Abdul Kadir Annuar)* |  |  |
| 11-ஆவது மக்களவை | P161 | 2004–2008 | நூர் ஜசுலான் மொகமட்
*(Nur Jazlan Mohamed)* |  |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2022 | சலாவுதீன் அயூப்
*(Salahuddin Ayub)* | ****
<small></small> |  |
| 15-ஆவது மக்களவை | 2022–2023 |  |  |  |
| 2023–தற்போது வரையில் | சுகாய்சான் காயாட்
*(Suhaizan Kayat)* | } |  |  |
# அட்யா

**அட்யா** (*Atya*) என்பது அட்டியிடே குடும்பத்தின் நன்னீர் இறால் பேரினமாகும். இது அண்டிலிசு வழியாகவும், மத்திய மற்றும் தென் அமெரிக்கா மற்றும் மேற்கு ஆப்பிரிக்காவின் அட்லாண்டிக் மற்றும் பசிபிக் பகுதிகள் காணப்படுகின்றது.
# அட்யா

## சிற்றினங்கள்

*அட்யா* பேரினத்தின் கீழ் பின்வரும் சிற்றினங்கள் உள்ளன.  
- *அட்யா அபேலி* <small>பெல்கன்கவுர் & மார்ட்டின், 1983</small>
- *அட்யா ஆப்பிரிக்கா* <small>பௌவியர், 1904</small>
- அட்யா பிராச்சிரினசு <small>கோப்ஸ் & கார்ட், 1982</small>
- *அட்யா கிராசா* <small>(சுமித், 1871)</small>
- *அட்யா திரசுலெரி* <small>அபேல், 1975</small>
- அட்யா கபோனென்சிசு <small>கீபெல், 1875</small>
- *அட்யா இன்னோகசி* <small>(கெர்ப்சுட், 1792)</small>
- *அட்யா இன்டர்மீடியா* <small>பௌவியர், 1904</small>
- *அட்யா லானிப்சு* <small>கோல்துயிசு, 1963</small>
- அட்யா லிம்னெட்டசு <small>கோல்துயிசு</small>, 1986
- அட்யா மார்கரிடேசியா <small>ஏ. மில்னே-எட்வர்ட்சு, 1864</small>
- *அட்யா ஒர்ட்மான்னியோட்சு* <small>விலாலொப்சு எப்., 1956</small>
- அட்யா இசுகேப்ரா <small>(லீச், 1816)</small>
- *அட்யா தெனெல்லா* <small>சுமித், 1871</small>
# 2024 கோபா நிலச்சரிவுகள்

**2024 கோபா நிலச்சரிவுகள்** (2024 Gofa landslides) என்பது சூலை 2024 இல், எத்தியோப்பியாவில் தெற்கு எத்தியோப்பியா பிராந்திய மாநிலத்தில் இரண்டு கிராமங்களை மண்ணில் புதைத்த இரண்டு நிலச்சரிவுகளைக் குறிக்கிறது. இந்தப் பேரிடரில் 257 பேர் கொல்லப்பட்டனர் மற்றும் 12 பேர் காயமடைந்தனர். இரண்டாவது நிலச்சரிவு முதல் நிலநடுக்கத்தைத் தொடர்ந்து உதவ வந்தவர்களை புதைத்தது. எத்தியோப்பிய வரலாற்றில் மிக மோசமான நிலச்சரிவுகளாக இவை கருதப்படுகின்றன.
# 2024 கோபா நிலச்சரிவுகள்

## பின்னணி

கோஃபா, தெற்கு எத்தியோப்பியா பிராந்திய மாநிலத்தில், தலைநகர் அடிஸ் அபாபாவிலிருந்து சுமார் 450 கிலோமீட்டர்கள் (280 மை) தொலைவில் அமைந்துள்ளது, மகிழ்வுந்தில் இத்தொலைவைக் கடக்க சுமார் 10 மணிநேரம் ஆகும். உள்ளூர்வாசிகளின் அறிக்கையின்படி, நிலச்சரிவு ஏற்பட்ட பகுதி தொலைதூர, கிராமப்புற மலைப்பகுதி ஆகும். இப்பகுதியில் உள்ள மண் நிலையற்றதாக அறியப்படுகிறது, மேலும் கனமழையும் நிலச்சரிவும் ஒவ்வொரு ஆண்டும் உயிரிழப்பு சம்பவங்களுக்கு வழிவகுக்கிறது. 2016 ஆம் ஆண்டில், தெற்கு எத்தியோப்பியாவில் உள்ள வோலைட்டாவில் பெய்த கனமழை நிலச்சரிவுக்கு வழிவகுத்தது, இதில் 41 பேர் கொல்லப்பட்டனர். மே 2024 இல், தற்போதைய நிகழ்வு நடைபெற்ற இதே பகுதியில் நிலச்சரிவில் 50 பேர் கொல்லப்பட்டனர்.
# 2024 கோபா நிலச்சரிவுகள்

## பேரிடர் நிகழ்வு

கெசே கோஃபாவில் உள்ள கெஞ்சோ-சாச்சா பகுதியில் கனமழையைத் தொடர்ந்து, சூலை 21 அன்று மாலை முதல் நிலச்சரிவு ஏற்பட்டது, நான்கு வீடுகள் புதைக்கப்பட்டன. அடுத்த நாள் காலை சுமார் 10:00 எத்தியோப்பிய திட்ட நேரம் (07:00 ஒ.அ.நே), உயிர் பிழைத்தவர்களை மீட்க மக்கள் சம்பவ இடத்திற்கு வந்தபோது இரண்டாவது நிலச்சரிவு ஏற்பட்டது, இது கூடுதல் இறப்புகளுக்கு வழிவகுத்தது.  
இந்த நிலச்சரிவில் 148 ஆண்கள், 81 பெண்கள் உட்பட 257 பேர் இறந்துள்ளனர். இது எத்தியோப்பியாவின் மிக மோசமான நிலச்சரிவாகக் கருதப்படுகிறது. இறந்தவர்களில் அப்பகுதியின் நிர்வாகியும் அடங்குவார். மனிதாபிமானப் பணிகளை ஒருங்கிணைக்கும் ஐக்கிய நாடுகளின் அலுவலகம் இறப்புகளின் எண்ணிக்கை 500-ஐத் தாண்டக்கூடும் என்று கூறுகிறது. சூலை 23-ஆம் நாளன்று கோபா மண்டல தேசியப் பேரிடர் பதிலளிக்கும் முகமையின் தலைவர் மார்க்கோசு மெலிசு ராய்ட்டர்சுக்கு பதிலளிக்கும் போது முதல் கட்டப்பணியில் ஈடுபட்டுள்ளோர் இன்னும் உடல்களை மீட்டுக் கொண்டுள்ளனர் எனத் தெரிவித்துள்ளார். அதேநாளில், குறைந்தது 10 பேர் இடிபாடுகளிலிருந்து மீட்கப்பட்டுள்ளனர்.  
முதற்கட்ட மீட்புப்பணிியல் ஈடுபட்டுள்ளோர் பாதிக்கப்பட்டோரின் உடல்களை அடையாளம் கண்டு குடும்பத்தினர் பெற்றுக்கொள்வதாகவும் அடையாளம் காணப்படாத மற்றும் கோரப்படாத உடல்கள் எரியூட்டப்படுவதாகவும் தெரிவித்துள்ளனர். இப்பணியில் ஈடுபட்டுள்ள தன்னார்வலர் ஒருவர் ஊடகத்திற்குத் தெரிவிக்கும் போது மீட்கப்பட்ட உடல்கள் ஒரு கூடாரத்தில் வைக்கப்படுவதாகவும் பின்னதாக இறுதிச் சடங்குகள் செய்யப்பட உள்ளதாகவும் தெரிவித்தார். முதற்கட்ட மீட்புப்பணிகளின் போது போதிய மீட்பு இயந்திரங்கள் இல்லாமல் போனது தேடுதல் முயற்சிகளுக்குத் தடையாக இருந்துள்ளது. மனிதாபிமானப் பணிகளை ஒருங்கிணைக்கும் ஐக்கிய நாடுகளின் அலுவலகத்தின் கூற்றுப்படி குறைந்தது 15,515 எண்ணிக்கையிலான மக்கள் இந்தப் பேரிடரில் பாதிக்கப்பட்டிருக்கலாம் என்றும் இங்குள்ள மக்களை தொடர் மழையினால் ஏற்படும் ஆபத்துகளிலிருந்து பாதுகாப்பதற்கு உடனடியாக வெளியேற்றி பாதுகாப்பான இடங்களில் தங்க வைக்கும் தேவையும் உள்ளது என்றும் கூறப்பட்டுள்ளது.
# 2024 கோபா நிலச்சரிவுகள்

## மறுமொழி (அ) எதிர்வினை

சமூக ஊடகங்களில், எத்தியோப்பிய தலைமை அமைச்சர் அபிய் அகமது தனது கவலையை வெளிப்படுத்தியுள்ளார், மேலும் அவசர கால உதவிகள் களமிறக்கப்பட்டுள்ளதாகவும் தெரிவித்துள்ளார். இவர் சூலை 26-ஆம் நாளன்று நிலச்சரிவு நிகழ்ந்த இடத்தைப் பார்வையிட்டார். கூட்டாண்மை பாராளுமன்ற அவையானது சூலை 27 முதல் 29 வரை துக்கம் அனுசரிக்கப்பட உள்ளதாக அறிவித்தது.  
ஆப்பிரிக்க ஒன்றிய ஆணையத்தின் தலைவர் மவுசா ஃபக்கி மகமது சமூக ஊடகங்களில் பாதிக்கப்பட்டோருக்கு தனது ஆறுதலைத் தெரிவித்ததோடு காணாமல் போனவர்களைக் கண்டுபிடிப்பதற்கும் இடம் பெயர்ந்தோருக்கு உதவுவதற்கும் நடவடிக்கைகள் மேற்கொள்ளப்பட்டு வருவதாகவும் தெரிவித்தார்.  
உலக சுகாதார அமைப்பின் தலைவர் டெட்ரோசு அதானோம் பாதிக்கப்பட்ட குடும்பங்களுக்கு தனது இரங்கலையும் துக்கத்தையும் வெளிப்படுத்தியுள்ளார், மேலும் உடனடி சுகாதாரத் தேவைகளை எதிர்கொள்வதற்காக உலக சுகாதார அமைப்பின் குழு ஒன்று சம்பவ இடத்திற்கு அனுப்பி வைக்கப்பட்டுள்ளதாகவும் குறிப்பிட்டார்.
# ஜெயந்த் குமார் ராய்

**ஜெயந்த் குமார் ராய்** (*Jayanta Kumar Roy*; பிறப்பு 3 பிப்ரவரி 1968) ஓர் இந்திய அரசியல்வாதியும் இந்திய நாடாளுமன்றத்தின் மக்களவை உறுப்பினரும் ஆவார். இவர் இந்திய நாடாளுமன்றத்திற்கு மேற்கு வங்காளம் ஜல்பைகுரி மக்களவைத் தொகுதியிலிருந்து 2019 இந்திய பொதுத் தேர்தல் மற்றும் 2024 இந்திய பொதுத் தேர்தலில் பாரதிய ஜனதா கட்சியின் சார்பில் போட்டியிட்டு வெற்றிபெற்று மக்களவை உறுப்பினராகப் பணியாற்றி வருகிறார்.
# ஜெயந்த் குமார் ராய்

## தனிப்பட்ட வாழ்க்கை

ராய் 1968ஆம் ஆண்டு பிப்ரவரி 3ஆம் தேதி மேற்கு வங்கத்தின் ஜல்பைகுரி மாவட்டத்தில் உள்ள லதாகுரியில் கேமேந்திர நாராயண் ராய் மற்றும் ஜெயா ராய் ஆகியோருக்கு மகனாகப் பிறந்தார். ராய் வடக்கு வங்காள மருத்துவக் கல்லூரியில் இளநிலை மருத்துவம் மற்றும் அறுவையில் மற்றும் முதுநிலை மருத்துவம் பட்டம் பெற்றுள்ளார். இவர் 22 சனவரி 1992 அன்று தேப்ஜானி ராயை மணந்தார். இவர்களுக்கு ஒரு மகனும் மகளும் உள்ளனர்.
# அம்ரேலி மக்களவைத் தொகுதி

**அம்ரேலி மக்களவைத் தொகுதி** (ஆங்கிலம்:Amreli Lok Sabha constituency; ) மேற்கு இந்தியாவில் குசராத்து மாநிலத்தில் உள்ள 26 மக்களவைத் (நாடாளுமன்ற) தொகுதிகளில் ஒன்றாகும்.
# அம்ரேலி மக்களவைத் தொகுதி

## சட்டமன்றத் தொகுதிகள்

தற்போது, அம்ரேலி மக்களவைத் தொகுதியில் குசராத்தின் ஏழு சட்டமன்றத் தொகுதிகள் அடங்கியுள்ளன. இவை:
| 94 | தாரி | பொது | அம்ரேலி | ஜெய்சுக்பாய் ககாடியா | பா.ஜ.க | பா.ஜ.க |  |
| --- | --- | --- | --- | --- | --- | --- | --- |
| 95 | அம்ரேலி | பொது | அம்ரேலி | கௌசிக் வேகரியா | பா.ஜ.க | பா.ஜ.க |  |
| 96 | லத்தி | பொது | அம்ரேலி | ஜானக்பாய் தளவியா | பா.ஜ.க | பா.ஜ.க |  |
| 97 | சவர்குண்ட்லா | பொது | அம்ரேலி | மகேஷ் கஸ்வாலா | பா.ஜ.க | பா.ஜ.க |  |
| 98 | ரஜூலா | பொது | அம்ரேலி | ஹிரா சோலங்கி | பா.ஜ.க | பா.ஜ.க |  |
| 99 | மகுவா | பொது | பாவ்நகர் | சிவபாய் கோகில் | பா.ஜ.க | பா.ஜ.க |  |
| 101 | கரியாதர் | பொது | பாவ்நகர் | சுதிர் வகானி | ஆம் ஆத்மி | பா.ஜ.க | } |
# அம்ரேலி மக்களவைத் தொகுதி

## பாராளுமன்ற உறுப்பினர்கள்

| 1957 | ஜெயபென் ஷா | இந்திய தேசிய காங்கிரசு |
| --- | --- | --- |
| 1962 |  |  |
| 1967 |  |  |
| 1971 | ஜிவ்ராஜ் மேத்தா |  |
| 1977 | துவாரகதாஸ் படேல் |  |
| 1980 | நவின்சந்திர ராவணி | இந்திய தேசிய காங்கிரசு |
| 1984 | இந்திய தேசிய காங்கிரசு |  |
| 1989 | மனுபாய் கொட்டாடியா | ஜனதா தளம் |
| 1991 | திலீப் சங்கனி | பாரதிய ஜனதா கட்சி |
| 1996 |  |  |
| 1998 |  |  |
| 1999 |  |  |
| 2004 | விர்ஜிபாய் தும்மர் | இந்திய தேசிய காங்கிரசு |
| 2009 | நாரன்பாய் கச்சாதியா | பாரதிய ஜனதா கட்சி |
| 2014 |  |  |
| 2019 |  |  |
| 2024 | பாரத்பாய் மனுபாய் சுதாரியா | } |
# அம்ரேலி மக்களவைத் தொகுதி

## மேலும் பார்க்கவும்

- அம்ரேலி மாவட்டம்
- மக்களவைத் தொகுதிகளின் பட்டியல்
# மிடில்டவுன், ஒகையோ

**மிடில்டவுன் நகரம்** தென்மேற்கு ஒகையோவில் பட்லர், வாரன் கவுண்டிக்கு இடையே அமைந்துள்ளது. 2020 ஆம் ஆண்டு கணக்குப்படி இதன் மக்கள்தொகை 50,987. இந்நகரம் சின்சினாட்டி பெருநகர எல்லைக்குள் அமைந்துள்ளது. சின்சினாட்டி நகரிலிருந்து வடகிழக்கே 29 மைல்கள் தொலைவிலும் டேடன் நகரிலிருந்து தென்மேற்கே 20 மைல்கள் தொலைவிலும் அமைந்துள்ளது.  
லெமன், டர்டில்கரீக், பிராங்ளின் டவுன்சிப்களை தொடர்ந்து மிடில்டவுன் பிப்ரவரி 11, 1833 அன்று ஒகையோ சட்டமன்றத்தில் சேர்க்கப்பட்டது. , 1886இல் நகரமாகியது. அரம்கோ என்று முன்பு அழைக்கப்பட்ட ஏகே இரும்பு பிடிப்பு நிறுவனம் இந்நகரை தலைமையிடமாக கொண்டு செயல்படுகிறது. இந்த இரும்பாலை 1900 ஆம் ஆண்டு உருவாகியது. இவ்வாலையின் அலுவலகங்கள் 2007 ஆம் ஆண்டு அருகிலுள்ள வெசுட் செசுட்டர் டவுன்சிப்பிற்கு நகர்த்தப்பட்டாலும், இரும்பாலை இன்னும் மிடில்டவுனிலேயே செயல்படுகிறது. ஊக் பீல்ட் முனிசிபல் வானூர்தி நிலையம் இந்நகரில் அமைந்துள்ளது. முன்பு வணிகரீதியாக செயல்படும் வானூர்திகள் இந்நிலையத்தை பயன்படுத்தின, இப்போது வணிகரீதியில் செயல்படாத வானூர்திகள் பயன்படுத்துகின்றன. மயாமி பல்கலைக்கழகத்தின் வட்டார வளாகம் இங்கு அமைந்துள்ளது. 1957 ஆம் ஆண்டு மிடில்டவுன் ஆல் அமெரிக்கா சிட்டி எனும் விருதை பெற்றது.
# மிடில்டவுன், ஒகையோ

## வரலாறு

### சொற்பிறப்பு

நகரின் நிறுவனர் இச்டீபன் வெய்ல் தான் இப்பெயரை வைத்தார் என்று நம்பப்படுகிறது, ஆனால் ஏன் என்ற கேள்விக்கு இன்னும் சரியான விடை கிடைக்கவில்லை. வெய்ல் நியூ செர்சியின் மிடில்டவுன் நகரத்திலிருந்து வந்ததால் அப்பெயரை வைத்திருப்பார் என்று ஒரு வரலாற்று அறிஞர் கூறுகிறார். மற்றொருவர் படகில் பயணப்படக்கூடிய பெரு மயாமி ஆற்றின் நடுப்பகுதியில் இருப்பதால் இப்பெயர் வந்திருக்கலாம் என்கிறார். சின்சினாட்டிக்கும் டேடனுக்கும் நடுவில் இருப்பதால் இப்பெயர் வந்திருக்கும் என்ற கருத்தும் உலவுகிறது. இந்நகருக்கு நியூ செர்சிலிருந்து பதினெட்டாம் நூற்றாண்டில் வந்து குடியேறிய டேனியல் டூடியே முதலில் குடியேறியவர்.
# மிடில்டவுன், ஒகையோ

## நிலவியல்

ஐக்கிய அமெரிக்க மக்கள்தொகை கணக்கெடுப்பு ஆணையத்தின் படி இந்நகரின் மொத்த பரப்பளவு 26.43 சதுர மைல்கள், இதில் 26.19 சதுர மைல்கள் நிலப் பகுதி 0.24 சதுர மைல்கள் நீர்நிலை ஆகும். பெரு மயாமி ஆற்றின் கரையில் மிடில்டவுனும் இதன் எல்லைகளாக மேடிசன், பிராங்ளின், மான்ரோ, டிரன்டன்,லிபர்ட்டி டவுன்சிப்கள் உள்ளது
# மிடில்டவுன், ஒகையோ

## மக்கள் தொகை

### 2020, மக்கள் தொகை கணக்கு

2020 மக்கள் தொகை கணக்கெடுப்பின்படி இங்கு 50,987 மக்களும் 20,057 குடியிருப்புகளும் உள்ளன. சதுர மைல்லுக்கு 1,951 மக்கள் வசிக்கிறார்கள். இனரீதியாக 81.3% வெள்ளை நிறத்தவரும், 11.2% கருப்பினத்தவரும், 0.7% ஆசிய இனத்தவரும், 5.3% லத்தின் \ தென் அமெரிக்க இனத்தவரும் 0.1% அவாய் இனத்தவரும், 4.1% மற்ற இன மக்களும் வசிக்கின்றனர்.  
20,057 குடியிருப்புகளில் ஒவ்வொன்றிலும் சராசரியாக 2.39 மக்கள் வசிக்கின்றனர். 81% மக்கள் அதே வீட்டிலேயே குறைந்தது ஓர் ஆண்டு வசிக்கின்றனர். 85% மக்கள் பள்ளி\கல்லூரி செல்பவர்கள். 15.6% மக்கள் குறைந்தது இளங்கலை பட்டப்படிப்பு பெற்றவர்கள். 6.2% மக்கள் 6 வயதுக்குள் இருப்பவர்கள், 22.5% மக்கள் 18 வயதுக்குள்ளும் 17.2% மக்கள் அறுபது வயதை கடந்தவர்கள் 52.3% பெண்களும் 47.7% ஆண்களும் இங்கு வசிக்கின்றனர். அறுபது வயதை கடந்தவர்களில் 16.8% மாற்றுத்திறனாளிகள்.  
குடியிருப்புகளின் சராசரி ஆண்டு வருமானம் $42,290, தனிமனிதரின் சராசரி ஆண்டு வருமானம் $24,184. அண்ணளவாக 22.5% மக்கள் வறுமைக்கோட்டுக்கு கீழ் உள்ளனர். சராசரியாக வீட்டிலிருந்து பணியிடத்திற்கு செல்ல 23.1 நிமிடங்கள் ஆகிறது. இராணுவத்துறை அல்லாத குடிசார் பணிகளில் 59.2% மக்கள் பணியாற்றுகின்றனர். அவர்களில் 54.5% பேர் பெண்கள்.
# விக்கிப்பீடியா:Statistics/weekly/28-Jul-2024
# விநாயகம்

**விநாயகம்** (*Vinayagam*) என்பது பிள்ளையாரைக் குறிக்கும் ஒரு பெயராகும். இப்பெயரிலான குறிப்பிடத்தக்க நபர்கள் பின்வருமாறு:  
- மாணிக்க விநாயகம் (1943-2021), இந்தியப் பின்னணிப் பாடகர்
- மு. கற்பக விநாயகம் (பிறப்பு 1946), இந்திய நீயரசர்
- சேது விநாயகம் (1949-2009), இந்திய நடிகர்
- கே. விநாயகம் (1914 - 1974), தமிழக எல்லைப் போராட்ட வீரர்
# கச்சு மக்களவைத் தொகுதி

**கச்சு மக்களவைத் தொகுதி** (*Kachchh Lok Sabha constituency*) என்பது மேற்கு இந்தியாவில் உள்ள குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும். சுமார் 45,652 சதுர கி.மீ. பரப்பளவைக் கொண்ட கச்சு இந்தியாவின் மூன்றாவது பெரிய தொகுதியாகும். இது டென்மார்க் நாட்டை விட அளவில் பெரியது.
# கச்சு மக்களவைத் தொகுதி

## சட்டமன்றத் தொகுதிகள்

தற்போது, கச்சு மக்களவைத் தொகுதியில் ஏழு சட்டசபைத் தொகுதிகள் உள்ளன. இவை:
| 1 | அப்தசா | கச்சு | பிரத்யுமன்சிங் மகிபத்சிங் ஜடேஜா | பாரதிய ஜனதா கட்சி |
| --- | --- | --- | --- | --- |
| 2 | மாண்டவி | அனிருத்தா டேவ் |  |  |
| 3 | புஜ் | கேசுபாய் படேல் |  |  |
| 4 | அஞ்சார் | திரிகம் சாங்கா |  |  |
| 5 | காந்திதாம் (ப.இ.) | மாலதி மகேசுவரி |  |  |
| 6 | ரபார் | வீரேந்திரசிங் ஜடேஜா |  |  |
| 65 | மோர்பி | மோர்பி | காந்திலால் அம்ருதியா |  |
# கச்சு மக்களவைத் தொகுதி

## பாராளுமன்ற உறுப்பினர்கள்

| 1952 | பவான்ஜி அர்ஜுன் கிம்ஜி | இந்திய தேசிய காங்கிரசு |
| --- | --- | --- |
| 1957 |  |  |
| 1962 | இம்மத்சிங்ஜி | சுதந்திரா கட்சி |
| 1967 | துளசிதாசு எம். சேத் | இந்திய தேசிய காங்கிரசு |
| 1971 | மகிபத்ராய் மேத்தா |  |
| 1977 | அனந்த் டேவ் | ஜனதா கட்சி |
| 1980 | மகிபத்ராய் மேத்தா | இந்திய தேசிய காங்கிரசு |
| 1984 | உஷா தக்கர் | இந்திய தேசிய காங்கிரசு |
| 1989 | பாபுபாய் ஷா | பாரதிய ஜனதா கட்சி |
| 1991 | அரிலால் நாஞ்சி படேல் | இந்திய தேசிய காங்கிரசு |
| 1996 | புசுப்தன் காதவி | பாரதிய ஜனதா கட்சி |
| 1998 |  |  |
| 1999 |  |  |
| 2004 |  |  |
| 2009 | பூனம்பென் ஜாட் |  |
| 2014 | வினோத் பாய் சாவ்டா |  |
| 2019 |  |  |
| 2024 | } |  |
# கச்சு மக்களவைத் தொகுதி

## மேலும் பார்க்கவும்

- கச்ச மாவட்டம்
- லடாக் மக்களவைத் தொகுதி மற்றும் பார்மர் மக்களவைத் தொகுதி, பரப்பளவில் பெரியது.
- மக்களவைத் தொகுதிகளின் பட்டியல்
# இருமெத்தில்சிலேன்

**இருமெத்தில்சிலேன்** (*Dimethylsilane*) என்பது C<sub>2</sub>H<sub>8</sub>Si என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். எளிதில் தீப்பற்றிக் கொள்ளும். -20 பாகை செல்சியசு வெப்பநிலையில் கொதிக்கத் தொடங்கி -150 பாகை செல்சியசு வெப்பநிலையில் உருகும். உயர்தர திண்ம வேதிப்பொருள்கள் தயாரிக்கப் பயன்படும் வேதி ஆவிப்படிவு முறையில் இருமெத்தில்சிலேன் பயன்படுகிறது.
# இசுகந்தர் புத்திரி மக்களவைத் தொகுதி

இசுகந்தர் புத்திரி மக்களவைத் தொகுதி 2018-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2018-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
2018-ஆம் ஆண்டில் இருந்து இசுகந்தர் புத்திரி மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# இசுகந்தர் புத்திரி மக்களவைத் தொகுதி

## இசுகந்தர் மலேசியா

இசுகந்தர் புத்திரி மக்களவைத் தொகுதி, ஜொகூர் மாநிலத்தின் இசுகந்தர் மலேசியா வளர்ச்சி மண்டலத்தில் உள்ள ஒரு தொகுதி ஆகும். இசுகந்தர் மலேசியா, தெற்கு ஜொகூர் பொருளாதார வளர்ச்சி மண்டலம் *(South Johor Economic Region)* (**SJER**) என்றும் அழைக்கப் படுகிறது.  
இசுகந்தர் மலேசியா சுமார் 2,217 சதுர கிலோமீட்டர் பரப்பளவைக் கொண்டுள்ளது. இந்த மண்டலத்தில் ஜொகூர் பாரு மாநகரம், தெற்கு பொந்தியான், கூலாய், பாசிர் கூடாங், இசுகந்தர் புத்திரி ஆகிய பகுதிகள் உள்ளன.  
2006 நவம்பர் 6-ஆம் தேதி உருவாக்கப்பட்ட இந்த அமைப்பு, மலேசியாவின் முதல் பொருளாதார வளர்ச்சி மண்டலம் ஆகும். பல பில்லியன் ரிங்கிட் முதலீடு செய்யப்பட்டு உள்ளது. உள்ளூர் மற்றும் தேசிய பொருளாதாரத்திற்குக் கணிசமான அளவிற்கு வளர்ச்சியை வழங்கும் வகையில் இந்தப் பொருளாதார மேம்பாட்டு மண்டலம் வடிவமைக்கப்பட்டு உள்ளது.
# இசுகந்தர் புத்திரி மக்களவைத் தொகுதி

## இசுகந்தர் புத்திரி மக்களவைத் தொகுதி

| இசுகந்தர் புத்திரி நாடாளுமன்ற உறுப்பினர்கள் (2018 - 2023) |  |  |  |  |
| --- | --- | --- | --- | --- |
| 14-ஆவது மக்களவை | P162 | 2018–2022 | லிம் கிட் சியாங்
*(Lim Kit Siang)* | ****
<small> |
| 15-ஆவது மக்களவை | 2022–தற்போது வரையில் | லியூ சின் தோங்
*(Liew Chin Tong)* | } |  |
# யூரிக்னேமா

**யூரிக்னேமா** (*Eurycnema*) என்பது பாசுமடிடே குடும்பத்தைச் சேர்ந்த குச்சி பூச்சிகளின் பேரினம் மற்றும் பாசுமடினி இனக்குழு ஆகும். ஆத்திரேலியா, நியூ கினி, கெய் தீவுகள், திமோர், வெட்டார் மற்றும் சோலோர் ஆகிய நாடுகளிலிருந்து அறியப்பட்ட சிற்றினங்கள் சில உள்ளன.
# யூரிக்னேமா

## சிற்றினங்கள்

*யூரிங்னிமா* பேரினத்தில் பின்வரும் சிற்றினங்கள் உள்ளன.  
1. *யூரிக்னேமா கோலியாத்* <small> (கிரே, 1834) </small>
1. *யூரிக்னேமா நிக்ரோசுபிநோசா* <small>ரெட்டன்பாச்சர், 1908</small>
1. *யூரிக்னேமா ஒசைரிசு* <small> (கிரே, 1834) </small>
1. *யூரிகனேமா வெர்சிருப்ரா* <small> (<small>ஆடினெட்-செர்வில்</small>, 1838) </small> -மாதிரி இனம் (*சைபோக்ரானியா வெர்சிரூப்ரா* ஆடினெட், செர்வில்
# கூலாய் மக்களவைத் தொகுதி

கூலாய் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
2004-ஆம் ஆண்டில் இருந்து கூலாய் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# கூலாய் மக்களவைத் தொகுதி

## கூலாய் மாவட்டம்

கூலாய் மாவட்டம் என்பது ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு கூலாய் தலைநகரமாக விளங்குகிறது.  
கூலாய் மாவட்டம் கோலாலம்பூர் மாநகரில் இருந்து 302 கி.மீ.; மூவார் நகரில் இருந்து 142 கி.மீ.; குளுவாங் நகரில் இருந்து 51 கி.மீ.; ஜொகூர் பாரு நகரில் இருந்து 31 கி.மீ.; தொலைவில் அமைந்து உள்ளது. கூலாய் மாவட்டத்தின் பரப்பளவு 753.75 சதுர கிலோமீட்டர் ஜொகூர் மாநிலத்திலேயே சிறிய மாவட்டமாகும்.  
இந்த மாவட்டத்தின் கூலாய் ஜெயா மற்றும் செனாய் நகரங்கள், அதிக மக்கள்தொகை மையங்களாக மாறி வருகின்றன. அத்துடன் அந்த நகரங்கள் ஜொகூர் பாரு மாநகரப் பகுதியின் புறநகர்ப் பகுதிகளாகவும் மாறி உள்ளன.
# கூலாய் மக்களவைத் தொகுதி

## கூலாய் மக்களவைத் தொகுதி

| கூலாய் நாடாளுமன்ற உறுப்பினர்கள் (2004 - 2023) |  |  |  |  |
| --- | --- | --- | --- | --- |
| 11-ஆவது மக்களவை | P163 | 2004–2008 | லிம் சி செங்
*(Lim Si Cheng)* | ****
<small> |
| 12-ஆவது மக்களவை | 2008–2013 | ஓங் கா திங்
*(Ong Ka Ting)* |  |  |
| 13-ஆவது மக்களவை | 2013–2018 | தியோ நி சிங்
*(Teo Nie Ching)* | ****
<small></small> |  |
| 14-ஆவது மக்களவை | 2018–2022 | ****
<small></small> |  |  |
| 15-ஆவது மக்களவை | 2022–தற்போது வரையில் | } |  |  |
# பொந்தியான் மக்களவைத் தொகுதி

பொந்தியான் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1974-ஆம் ஆண்டில் இருந்து பொந்தியான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# பொந்தியான் மக்களவைத் தொகுதி

## பொந்தியான் மாவட்டம்

பொந்தியான் மாவட்டம் என்பது ஜொகூர் மாநிலத்தின், தென் மேற்கில் அமைந்து உள்ள ஒரு மாவட்டம். இந்த மாவட்டத்திற்கு பொந்தியான் கிச்சில் நகரம் தலைநகரமாக உள்ளது.  
பொந்தியான் மாவட்டம், அன்னாசிப் பண்ணைகள் மற்றும் செம்பனை தோட்டங்களின் மையமாக இருந்தது. தற்போது இந்த மாவட்டத்தின் முக்கியப் பொருளாதார நடவடிக்கைகள் இயற்கைச் சூழல் சுற்றுலா, மீன்பிடி, கடல்சார் மீன் வளர்ப்பு நடவடிக்கைகள் மற்றும் உணவு பதப்படுத்துதல் ஆகும்.  
இங்குள்ள பெரும்பாலான பகுதிகள் சதுப்பு நிலங்களைக் கொண்டவை; அவற்றின் முக்கியத் தொழிலாக மீன்பிடித் தொழில் உள்ளது. இந்த மாவட்டத்தில் உள்ள இரண்டு நகரங்களின் பெயர்களிலும் பொந்தியான் எனும் பெயர் பயன்படுத்தப்படுகிறது; பொந்தியான் பெசார் மற்றும் பொந்தியான் கிச்சில்.
# பொந்தியான் மக்களவைத் தொகுதி

## பொந்தியான் மக்களவைத் தொகுதி

| பொந்தியான் நாடாளுமன்ற உறுப்பினர்கள் (1974 - 2023) |  |  |  |  |
| --- | --- | --- | --- | --- |
| 4-ஆவது மக்களவை | P112 | 1974–1977 | அலி அகமட்
*(Ali Ahmad)* | ****
<small></small> |
| 1978 | இக்வான் நாசிர்
*(Ikhwan Nasir)* |  |  |  |
| 5-ஆவது மக்களவை | 1978–1982 |  |  |  |
| 6-ஆவது மக்களவை | 1982–1986 | மொக்தாராம் ரபிதீன்
*(Mokhtaram Rabidin)* |  |  |
| 7-ஆவது மக்களவை | P132 | 1986–1990 | லாவ் லாய் கெங்
*(Law Lai Heng)* | ****
<small> |
| 8-ஆவது மக்களவை | 1990–1995 | ஓங் கா திங்
*(Ong Ka Ting)* |  |  |
| 9-ஆவது மக்களவை | P144 | 1995–1999 |  |  |
| 10-ஆவது மக்களவை | 1999–2004 |  |  |  |
| 11-ஆவது மக்களவை | P164 | 2004–2008 | அசுனி மொகமட்
*(Hasni Mohammad)* | ****
<small></small> |
| 12-ஆவது மக்களவை | 2008–2013 | அகமட் மசுலான்
*(Ahmad Maslan)* |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2022 |  |  |  |
| 15-ஆவது மக்களவை | 2022–தற்போது வரையில் | } |  |  |
# கல்லாரைச் சமர்

**கல்லாரைச் சமர்** (*Battle of Kallarawa*) என்பது 2008 ஆம் ஆண்டு மார்ச் மாதம் 25 ஆம் நாள் ரோந்துப் பணியில் ஈடுபட்டிருந்த கடல் புலிகளை இலங்கை கடற்படையினர் மறித்ததால் உண்டான ஒரு சடற் சமராகும்.
# கல்லாரைச் சமர்

## பின்னணி

முந்தைய நாள் கடற்புலிகளின் செயல்பாட்டின் காரணமாக ஒரு துவோரா விரைவுத் தாக்குதல் கப்பல் வெடித்தது. 45 நிமிட சமரில் கப்பல் அழிக்கப்பட்டதாக போராளிகள் கூறினர், இருப்பினும் விசாரிக்க அனுப்பப்பட்ட மற்றொரு துவோரா அதற்கான ஆதாரங்களைக் கண்டுபிடிக்கத் தவறியது. அடுத்த நாள் போராளிகளின் ரோந்தைக் கண்ட இலங்கை கடற்படை அதை இடைமறிக்க ஒரு படையை அனுப்பியது.
# கல்லாரைச் சமர்

## சமர்

உள்ளூர் நேரப்படி அதிகாலை ஒரு மணியளவில் கடற்கரைக்கு அருகில் போராளிகளின் கப்பல்களை அரசின் கப்பல் கண்டது. ஒரு டசன் போராளிகளின் கப்பல்கள் சமரில் ஈடுபட்டன, கடற்புலிகள் பின்வாங்குவதற்கு முன்பு குறைந்தது ஒரு கப்பல் சேதமடைந்தது. மோதல் மூன்று மணி நேரம் நீடித்தது. தங்களுக்கு எந்த உயிரிழப்பும் ஏற்படவில்லை என்றும், ஆனால் ஒரு போராளிப் படகை முடக்கியதாகவும் இலங்கை கடற்படை கூறியது. கடல் புலிகள் கடலில் இருந்து விலகிச் சென்றதாக அது மேலும் கூறியது.
# கல்லாரைச் சமர்

## ஆதாரங்கள்

- http://www.sundaytimes.lk/080330/Columns/sitreport.html
- http://news.bbc.co.uk/2/hi/south_asia/7312791.stm
- http://www.colombopage.com/archive_08/March25135935JR.html
# பிஜோய் சந்திர பர்மன்

**பிஜோய் சந்திர பர்மன்** (*Bijoy Chandra Barman*) என்பவர் ஓர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் சிலிகுரி ஜல்பைகுரி மேம்பாட்டு ஆணையத்தின் தலைவராகவும், மேற்கு வங்காளத்தின் ஜல்பைகுரி மக்களவைத் தொகுதியிலிருந்து 16வது மக்களவைக்கு உறுப்பினராகத் தேர்ந்தெடுக்கப்பட்டவரும் ஆவார். இவர் 2014 இந்தியப் பொதுத் தேர்தலில் அகில இந்திய திரிணாமுல் காங்கிரசு வேட்பாளராகப் போட்டியிட்டு வெற்றி பெற்றார்.
# ஒலிம்பிக் அருங்காட்சியகம்

**ஒலிம்பிக் அருங்காட்சியகம்** என்பது சுவிட்சர்லாந்தின் லொசேனில் உள்ள விளையாட்டு மற்றும் ஒலிம்பிக் இயக்கம் தொடர்பான நிரந்தர மற்றும் தற்காலிக கண்காட்சிகள் கொண்ட அருங்காட்சியகமாகும். 10,000 இக்கும் மேற்பட்ட கலைப்பொருட்களைக் கொண்ட இந்த அருங்காட்சியகம் உலகிலேயே ஒலிம்பிக் விளையாட்டு நினைவுச் சின்னங்களின் மிகப்பெரிய காப்பகமாகும். மேலும் லொசானின் முதன்மையான சுற்றுலா தளத்தில் ஒன்றாக உள்ளது. இந்த அருங்காட்சியகத்துக்கு ஒவ்வொரு ஆண்டும் 250,000 இக்கும் மேற்பட்ட பார்வையாளர்களை ஈர்க்கிறது.  
ஒலிம்பிக் அருங்காட்சியகமும், ஒலிம்பிக் பூங்காவும் (அருங்காட்சியகம் மற்றும் லேமன் ஏரிக்கு இடையே உள்ள சிற்பம் தோட்டம்) லாசேன் தெற்கில் உள்ள ஓச்சியில் அமைந்துள்ளது. பன்னாட்டு ஒலிம்பிக் குழுவின் (ஐ. ஓ. சி.) தலைமையகம் ஓச்சியின் மேற்கில் உள்ள விடியில் அமைந்துள்ளது.
# ஒலிம்பிக் அருங்காட்சியகம்

## வரலாறு

இந்த அருங்காட்சியகம் 1993 சூன் 23 அன்று பன்னாட்டு ஒலிம்பிக் குழுவின் அப்போதைய தலைவர் ஜுவான் அன்டோனியோ சமரன்ச்சின் முயற்சியால் நிறுவப்பட்டது. மெக்சிகன் கட்டிடக் கலைஞர் பெட்ரோ ரமிரெஸ் வாஸ்குவேஸ், பன்னாட்டு ஒலிம்பிக் குழு உறுப்பினர் மற்றும் ஜீன்-பியர் கேஹென் ஆகியோர் இந்தத் திட்டத்திற்குப் பொறுப்பாக இருந்தனர். இந்த அருங்காட்சியகம் 1995 இல் ஆண்டின் ஐரோப்பிய அருங்காட்சியகம் என்று பெயரிடப்பட்டது.  
2012 மற்றும் 2013 இக்கும் இடையில் 23 மாத புதுப்பித்தல் பணிக்குப் பிறகு, ஒலிம்பிக் அருங்காட்சியகம் 21 திசம்பர் 2013 அன்று மீண்டும் திறக்கப்பட்டது. கட்டடத்தின் புதுப்பித்தல் பணியின் போது, ஒலிம்பிக் பூங்காவிற்கு முன்னால், சிஜிஎன் படகில் (Helvétie) ஒரு தற்காலிக கண்காட்சி அமைக்கப்பட்டது.  
புதுப்பித்தலுக்குப் பிறகு, அருங்காட்சியகத்தின் மேற்பரப்பு 2,000 சதுர மீட்டரில் (22,000 சதுர அடி) இருந்து (2011 இல்) 3,000 சதுர மீட்டர் (32,000 சதுர அடி) ஆக (2013 இல்) அதிகரித்தது.
# ஒலிம்பிக் அருங்காட்சியகம்

## கண்காட்சிகள்

இங்குள்ள நிரந்தர கண்காட்சியானது மூன்று தனித்தனி தளங்களில் மூன்று முக்கிய கருப்பொருள்களைக் கொண்டதாக அமைக்கபட்டுள்ளது; அவை ஒலிம்பிக் உலகம், ஒலிம்பிக் விளையாட்டுகள், ஒலிம்பிக் மெய்ப்பொருள் என்பனவாகும். மூன்றாவது மாடியில் நுழைந்தவுடன் கிரேக்கக் கடவுளான ஜீயசின் உருவம் பிரம்மாண்டமாக அமைக்கப்பட்டுள்ளது. மேலும் உலக பார்வையாளர்களுக்கு பண்டைய ஒலிம்பிக் போட்டிகளின் வரலாற்று, 19 ஆம் நூற்றாண்டில் நவீன ஒலிம்பிக் விளையாட்டுகளின் துவக்கம் போன்ற தகவல்கள் இடம்பெற்றுள்ளன. இதன் சிறப்பம்சமாக ஒலிம்பிக் தீபங்களின் வரிசையும், தொடக்க விழாக்களின் வரலாற்றின் முக்கிய தருணங்களை ஆவணப்படுத்தும் காணொளிகளும் அடங்கும்.  
இரண்டாவது தளம் ஒலிம்பிக் போட்டிகளில் கவனம் செலுத்துவதாக அமைக்கபட்டுள்ளது. பல்வேறு விளையாட்டுகளுக்கான விளையாட்டு உபகரணங்கள் காட்சிக்கு வைக்கப்பட்டுள்ளன. மேலும் பார்வையாளர்களுக்கு . இளையோர் ஒலிம்பிக் விளையாட்டுகள்கள் மற்றும் இணை ஒலிம்பிக் விளையாட்டுகள் போன்றவை குறித்த அறிமுகங்கள் காணப்படுகின்றன. ஒலிம்பிக் விளையாட்டு நிகழ்வுகள், விளையாட்டு வீரர்களின் 1,000 இக்கும் மேற்பட்ட காணொளித் காட்சிகளைப் பார்க்கலாம்.  
நிரந்தர கண்காட்சியின் இறுதிப் பகுதி ஒலிம்பிக் மெய்ப்பொருளை உள்ளடக்கியது. அங்கு பார்வையாளர்கள் ஒலிம்பிக் சிற்றூரின் ஒரு பகுதியாக உணர வைக்கப்படுகிறார்கள். மற்றும் ஊடாடு பயிற்சிகள் மூலம் அவர்களின் சமநிலை, சுறுசுறுப்பு, மன திறன் ஆகியவற்றைச் சோதிக்க முடியும். அங்கு ஒலிம்பிக் பதக்கங்களும் காட்சிக்கு வைக்கப்பட்டுள்ளன.
# ஒலிம்பிக் அருங்காட்சியகம்

## ஒலிம்பிக் பூங்கா

விளையாட்டுக் கருப்பொருளைக் கொண்ட ஏராளமான கலைப் படைப்புகளை உள்ளடக்கிய ஒரு பூங்காவானது ஒலிம்பிக் பூங்காவை சூழந்து அமைந்துள்ளது. அருங்காட்சியகத்தின் நிரந்தர சேகரிப்பில் மிகவும் குறிப்பிடத்தக்க கலைப் படைப்புகளில் பிரெஞ்சு சிற்பிகளான அகஸ்டே ரோடினின் *அமெரிக்க தடகள வீரர்* மற்றும் நிகி டி செயிண்ட் ஃபாலேவின் *லெஸ் கால்பந்து வீரர்கள்*, கொலம்பிய சிற்பி பெர்னாண்டோ போடெரோவின் *ஜீன் ஃபில்லே அ லா பாலே*, ஒரு ஹாக்கி தடி, ஒரு பன்றியின் தலை, ஒரு மோட்டார் பைக்கின் சக்கரம் ஆகியவற்றை இணைக்கும் சுவிஸ் சிற்பி ஜீன் டிங்குலியின் இயக்கவியல் கலை சிற்பம் போன்றவை இடம்பெற்றுள்ளன.
# பிலிப்பீன்சு பக்கி

**பிலிப்பீன்சு பக்கி** (*Philippine nightjar; கேப்ரிமுல்கசு மணிலென்சிசு*) என்பது கேப்ரிமுல்கிடே குடும்பத்தில் உள்ள பக்கி சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி. அதன் உள்ளூர் பெயர்கள் *கந்தரபா* (தகலாகு) மற்றும் *தாகோலிலாங்* (செபுவானா).  
பிலிப்பீன்சு பக்கியின் இயற்வாழிடம் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள், மிதவெப்ப மண்டல அல்லது வெப்பமண்டலச் சதுப்புநிலக் காடுகள் மற்றும் மிதவெப்ப மண்டல அல்லது வெப்ப மண்டல ஈரமான மலைக் காடுகள் ஆகும்.
# சுலவேசி பக்கி

**சுலாவெசி பக்கி** (*Sulawesi nightjar*; *கேப்ரிமுல்கசு செலிபென்சிசு*) என்பது கேப்ரிமுல்கிடே குடும்பத்தில் உள்ள பக்கி சிற்றினம் ஆகும். இது இந்தோனேசியாவில் சுலாவெசி மற்றும் சுலா தீவுகளில் மட்டுமே காணப்படும் அகணிய உயிரி. இதன் இயற்கையான வாழிடம் மிதவெப்ப மண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்ப மண்டல அல்லது வெப்பமண்டலச் சதுப்புநிலக் காடுகள் ஆகும்.
# நெக்சிசர் பக்கி

**நெக்சிசர் பக்கி** (*Nechisar nightjar-Caprimulgus solala*-*கேப்ரிமுல்கசு சோலாலா*) என்பது கேப்ரிமுல்கிடே குடும்பத்தில் உள்ள பக்கி சிற்றினம் ஆகும். இது எத்தியோப்பியாவில் மட்டும் காணப்படும் அகணிய உயிரி. இலண்டனில் உள்ள இயற்கை வரலாற்று அருங்காட்சியகத்திற்கு மாதிரியிலிருந்து ஒரு ஒற்றை இறக்கையைக் கொண்டு வந்த பிறகு, இது முன்னர் அறியப்படாத உயிரினம் என்று தீர்மானிக்கப்பட்டது. இதன் சிற்றினப் பெயர், *சோலாலா*, என்பது "ஒற்றை இறக்கை". என்பதைக் குறிக்கின்றது.  
இதன் இயற்கை வாழிடம் மிதவெப்ப மண்டலப் பகுதியாகும். இது நெச்சிசார் வடக்குப் பகுதியில் மட்டுமே வாழக்கூடியது.
# பழுப்பு பக்கி

**பழுப்பு பக்கி** (***கேப்ரிமுல்கசு கிரிசீடசு***) என்பது பிலிப்பீன்சில் காணப்படும் பக்கி சிற்றினம் ஆகும். இச்சிற்றினத்தின் கீழ் இரண்டு துணையினங்கள் அங்கீகரிக்கப்பட்டுள்ளன: *கே. கி. கிரிசீடசு* மற்றும் *கே. கி. மைந்தனென்சிசு*. இது ஒரு காலத்தில் புன்னிலப் பக்கி சிற்றினத்துடன் ஒத்த இனமாகக் கருதப்பட்டது. ஆனால் இதன் குரல் புன்னிலப் பக்கியிலிருந்து வேறுபடுகிறது.
# நிக்டிட்டிரோமசு

**நிக்டிட்டிரோமசு** (*Nyctidromus*) என்பது கேப்ரிமுல்கிடே குடும்பத்தில் உள்ள பக்கி பேரினமாகும். இப்பேரினத்தின் சிற்றினங்கள் மத்திய மற்றும் தென் அமெரிக்காவில் பரவலாகக் காணப்படுகின்றன.
# நிக்டிட்டிரோமசு

## வகைப்பாட்டியல்

நிக்டிட்டிரோமசு பேரினமானது 1838ஆம் ஆண்டில் இங்கிலாந்து பறவையியலாளர் ஜான் கோல்ட் என்பவரால் புதிதாக விவரிக்கப்பட்ட நிக்டிட்டிரோமசு *டெர்பையானசு* சிற்றினத்திற்கு இடமளிக்க அறிமுகப்படுத்தப்பட்டது. எனவே இந்த உயிரலகு மாதிரி இனமாகும். இது இப்போது பாராக், *நிக்டிட்ரோமசு அல்பிகோலிசு* (கமெலின்) 1789-இன் துணையினமாகக் கருதப்படுகிறது. இதன் பேரினப் பெயர் பண்டைய கிரேக்கச் *சொல்லான நுக்டி-* அதாவது "இரவு" என்று பொருள் படும் சொல்லுடன் *-ட்ரோமோசு* அதாவது "ஓட" எனும் பொருள் படும் சொல் சேர்ந்து இரவில் காணப்படும் பறவை என்பதைக் குறிப்பதாக அமைந்துள்ளது.  
இப்பேரினம் இரண்டு சிற்றினங்களைக் கொண்டுள்ளது:  
- பாராக், *நிக்டிட்ரோமசு அல்பிகோலிசு*
- அந்தோணி பக்கி, *நிக்டிட்ரோமசு அந்தோணி*
# தஞ்சோங் பியாய் மக்களவைத் தொகுதி

தஞ்சோங் பியாய் மக்களவைத் தொகுதி 2004-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
2004-ஆம் ஆண்டில் இருந்து தஞ்சோங் பியாய் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# தஞ்சோங் பியாய் மக்களவைத் தொகுதி

## தஞ்சோங் பியாய்

தஞ்சோங் பியாய் என்பது ஜொகூர் மாநிலத்தின் பொந்தியான் மாவட்டத்தில் அமைந்துள்ள ஒரு வரலாற்று இடம் ஆகும். தீபகற்ப மலேசியாவின் தென்முனையில் ஐரோப்பா; ஆசியா கண்டங்களை இணைக்கும் ஐரோவாசியாவின் *(Eurasia)* தென்முனை நிலப் பகுதி இந்த இடத்தில்தான் அமைந்து உள்ளது.  
தஞ்சோங் பியாய் துறைமுகப் பட்டினம் பொந்தியான் நகரில் இருந்து 30 கி.மீ. தொலைவில் உள்ளது. தஞ்சோங் பியாய் கடலோரச் சதுப்புநிலம், அனைத்துலக அளவில் ஒரு முக்கியமான ராம்சார் தளமாகும். ராம்சார் ஒப்பந்தத்தின் கீழ், சதுப்புநிலச் சுற்றுச்சூழல் அமைப்பை உறுதிப்படுத்த இந்த இடம் அரசாங்கத்தால் பராமரிக்கப்பட்டு வருகிறது.  
காட்டு மரங்களால் கட்டப்பட்ட படகுத் துறைகள்; அரிதான கடற்கரையோரச் சூழல்; மற்றும் மாசு மறுவற்றச் சதுப்புநிலக் காடுகளால் சூழப்பட்டுள்ள இந்த இடம் தீபகற்ப மலேசியாவின் சொர்க்க வாசல் என்றும் புகழப் படுகிறது.
# தஞ்சோங் பியாய் மக்களவைத் தொகுதி

## தஞ்சோங் பியாய் மக்களவைத் தொகுதி

| தஞ்சோங் பியாய் நாடாளுமன்ற உறுப்பினர்கள் (2004 - 2023) |  |  |  |  |
| --- | --- | --- | --- | --- |
| 11-ஆவது மக்களவை | P165 | 2004–2008 | ஓங் கா திங்
*(Ong Ka Ting)* | ****
<small> |
| 12-ஆவது மக்களவை | 2008–2013 | வீ செக் செங்
*(Wee Jeck Seng)* |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | P165 | 2018–2019 | மொகமட் பாரிட் ரபிக்
*(Mohamed Farid Rafik)* | ****
<small></small> |
| 2019–2022 | வீ செக் செங்
*(Wee Jeck Seng)* | ****
<small> |  |  |
| 15-ஆவது மக்களவை | 2022–தற்போது வரையில் | } |  |  |
# லிங்கார்னிசு

**லிங்கார்னிசு** (*Lyncornis*) என்பது பக்கி குடும்பத்தில் காதுகள் கொண்ட பக்கி பேரினமாகும்.
# லிங்கார்னிசு

## வகைப்பாட்டியல்

*லிங்கார்னிசு* பேரினமானது 1838ஆம் ஆண்டில் இங்கிலாந்து பறவையியலாளர் ஜான் கோல்ட் என்பவரால் *லின்கோர்னிசு செர்வினிசெப்சு* கோல்ட் 1838 சிற்றினத்துடன் அறிமுகப்படுத்தப்பட்டது. இந்த உயிரலகு இப்போது பெரிய காது பக்கியின் துணையினமாகக் கருதப்படுகிறது. இப்பேரினப் பெயர் பண்டைக் கிரேக்க *லுன்க்சு*, *லுங்கோசு* அதாவது "லின்க்சு" மற்றும் *ஆர்னிசு* எனும் "பறவை" குறிக்கும் சொல்லினை இணைத்துத் தோன்றியது.
# லிங்கார்னிசு

## சிற்றினங்கள்

*லிங்கார்னிசு* பேரினம் இரண்டு சிற்றினங்களைக் கொண்டுள்ளது:
| *லிங்கார்னிசு தெம்மின்க்கி* | மலேசியப் பக்கி | புரூணை, இந்தோனேசியா, மலேசியா, சிங்கப்பூர், தாய்லாந்து |
| --- | --- | --- |
| *லிங்கார்னிசு மேக்ரோடிசு* | பெரிய காது பக்கி | இலங்கை வங்களாதேசம், இந்தியா, இந்தோனேசியா, லாவோஸ், மலேசியா, மியான்மர், பிலிப்பீன்சு, தாய்லாந்து, வியட்நாம் |
இந்த இரண்டு சிற்றினங்களும் முன்னர் *யூரோசுடோபோடசு* பேரினத்தில் வைக்கப்பட்டன. 2010-இல் வெளியிடப்பட்ட ஒரு மூலக்கூறு தொகுதி வரலாற்று ஆய்வின் முடிவுகளின் அடிப்படையில் இவை புதிதாகத் தோற்றுவிக்கப்பட்ட *லிங்கார்னிசு* பேரினத்திற்கு மாற்றப்பட்டன. பெரிய காது பக்கிக்கும் *யூரோசுடோபோடசு* பேரினப் பிற உயிரினங்களுக்கும் இடையே பெரிய மரபணு வேறுபாடுகளைக் கொண்டுள்ளதை இந்த ஆய்வு கண்டறிந்தது.
# இருபுரோப்பைல்வெள்ளீயம் இருகுளோரைடு

**இருபுரோப்பைல்வெள்ளீயம் இருகுளோரைடு** (*Dipropyltin dichloride*) என்பது (CH<sub>3</sub>CH<sub>2</sub>CH<sub>2</sub>)2SnCl<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். கரிம வெள்ளீயச் சேர்மமான இது வெண்மை நிறத்தில் திண்மப்பொருளாகக் காணப்படுகிறது. கரிமவெள்ளீயச் சேர்மங்கள் வகையில் துணைப்பிரிவான இருகரிமவெள்ளீயம் ஈராலைடு (R<sub>2</sub>Sn<sub>2</sub>) என்ற பிரிவில் இருபுரோப்பைல்வெள்ளீயம் இருகுளோரைடு வகைப்படுத்தப்படுகிறது. வாய்பாட்டிலுள்ள **R** கரிமக் குழுவையும் **X** ஆலைடு குழுவையும் குறிக்கிறது.
# இருபுரோப்பைல்வெள்ளீயம் இருகுளோரைடு

## பயன்

இருபுரோப்பைல்வெள்ளீயம் இருகுளோரைடு தொழில்துறையிலும் ஆய்வகங்களிலும் பரந்த பயன்பாடுகளைக் கொண்டுள்ளது. பாலிவினைல் குளோரைடு நிலைப்படுத்தியாகவும், பூஞ்சைக் கொல்லி மற்றும் பூச்சிக்கொல்லியாகவும் இதைப் பயன்படுத்தலாம்.
# இருபுரோப்பைல்வெள்ளீயம் இருகுளோரைடு

## தீமைகள்

இருபுரோப்பைல்வெள்ளீயம் இருகுளோரைடு தோலின் வழியாக உறிஞ்சப்பட்டு, குடிமயக்கத்தை உண்டாக்கும். தோல், கண்கள் மற்றும் சுவாச அமைப்புகளை எரிச்சலூட்டும். விழுங்கினால் இது நச்சுத்தன்மை வாய்ந்தது. இந்த இரசாயனம் இனப்பெருக்க அமைப்புக்கு நச்சுத்தன்மையை உருவாக்கி மனிதப் பிறழ்வு, விந்தைப்பிறப்புக்கு காரணமாகலாம் என சந்தேகிக்கப்படுகிறது.  
இருபுரோப்பைல்வெள்ளீயம் இருகுளோரைடு வலுவான ஆக்சிசனேற்ற முகவர்களுடன் தீவிரமாக வினைபுரிகிறது. தீப்பிடித்தவுடன், கார்பன் மோனாக்சைடு (CO), கார்பன் டை ஆக்சைடு (CO2), வெள்ளீயம்(II) ஆக்சைடு (SnO), வெள்ளீயம்(IV) ஆக்சைடு (SnO<sub>2</sub>) மற்றும் ஐதரசன் குளோரைடு (HCl) போன்ற எரிச்சலூட்டும் நச்சுப் புகைகள், வாயுக்கள் வெளியிடப்படுகின்றன.
# இந்திய மக்கள் நாடக சங்கம்

**இந்திய மக்கள் நாடக சங்கம்** (*Indian People's Theatre Association*) இந்தியாவிலுள்ள நாடகக் கலைஞர்களின் பழமையான சங்கமாகும். இந்தியாவில் பிரித்தானியர் ஆட்சியின் போது 1943 ஆம் ஆண்டில் இச்சங்கம் உருவாக்கப்பட்டது. மேலும் இந்திய சுதந்திரப் போராட்டம் தொடர்பான கருப்பொருள்களை ஊக்குவித்தது. இந்திய மக்களிடையே கலாச்சார விழிப்புணர்வை ஏற்படுத்துவதே இதன் குறிக்கோளாக இருந்தது.
# இந்திய மக்கள் நாடக சங்கம்

## தொடக்கம்

இந்திய மக்கள் நாடக சங்கத்தின் பெங்களூர் பிரிவு 1941 இல் உருவாக்கப்பட்டது.இந்திய சுதந்திரப் போராட்டத்தின் ஒரு பகுதியாக நாடகக் கலைஞர்கள் செயல்பட வேண்டும் என்பதற்காக மும்பை மார்வாரி பள்ளியில் நடைபெற்ற நாடகக் கலைஞர்களின் தேசிய மாநாட்டில் 25 மே 1943 இல் இச்சங்கம் உருவாக்கப்பட்டது. 1941 இல் அனில் டி சில்வா என்பவரால் பெங்களூரில் மக்கள் அரங்கம் அமைந்தது. .என்ற பெயர் பரிந்துரைக்கப்பட்டது. காந்தியவாதி ரோமைன் ரோலண்டின் பீப்பிள்ஸ் தியேட்டர் பற்றிய கருத்துக்கள் பற்றிய புத்தகத்தால் ஈர்க்கப்பட்ட பிரபல விஞ்ஞானி ஓமி பாபா இப்பெயரை பரிந்துரைத்தார்.  
வங்காளக் கலாச்சாரக் குழுவைச் சேர்ந்த பினோய் ராய் ஏற்பாடு செய்த தெரு நாடகங்கள் மூலம் 1942 ஆம் ஆண்டு வங்காளத்தில் மனிதனால் உருவாக்கப்பட்ட வங்காளப் பஞ்சத்தைப் பற்றி மக்களுக்குத் தெரிவித்தது. இதே போன்று, ஆக்ரா கலாச்சார அணி உட்பட பல கலாச்சார குழுக்கள் உருவாக்கப்பட்டன. தேசிய அளவில் இந்த உள்ளூர் குழுக்களை ஒழுங்கமைக்க இந்திய மக்கள் நாடக சங்கம் உருவாக்கப்பட்டது.  
கருத்தியல் ரீதியாக இந்தக் குழுக்கள் இடதுசாரி இயக்கத்தாலும், இந்தியப் பொதுவுடைமைக் கட்சியின் அப்போதைய பொதுச் செயலாளர் பி. சி. ஜோஷி மற்றும் முற்போக்கு எழுத்தாளர்கள் சங்கத்தின் பொதுச் செயலாளர் சஜ்ஜத் ஜாகீர் ஆகியோராலும் ஈர்க்கப்பட்டன.
# இந்திய மக்கள் நாடக சங்கம்

## மேலும் வாசிக்க

- Theatre and Activism in the 1940s. Essay by சோரா சேகல் *Crossing boundaries*, by Geeti Sen. Orient Blackswan, 1998. . *pp 31–39.*
# குளோரோபெட்டா

***குளோரோபெட்டா*** (*Chloropeta*) என்பது முன்பு *அக்ரோசெபலிடே* கதிர்க்குருவி பேரினமாகும். இவை புறமரபுவழி "பழைய உலக கதிர்க்குருவி" குழுவில் வைக்கப்பட்டன. இப்போது மஞ்சள் ஓலை கதிர்க்குருவி மாதிரி பேரினமான *காலமோனாசுடைடசு* பேரினத்தில் வைக்கப்படுகிறது, மற்றவை இடுனா பேரினத்தில் வைக்கப்படுகின்றன.  
இதில் பின்வரும் சிற்றினங்கள் உள்ளன:  
- மஞ்சள் ஓலை கதிர்குருவி (*குளோரோபெட்டா கிராசிலிரோசுட்ரிசு*)
- ஆப்பிரிக்க மஞ்சள் கதிர்குருவி (*குளோரோபெட்டா நடாலென்சிசு*)
- மலை மஞ்சள் கதிர்குருவி (*குளோரோபெட்டா சிமிலிசு*)
# கொலம்பங்கரா இலை கதிர்க்குருவி

**கொலோம்பங்கரா இலை கதிர்க்குருவி** (*Kolombangara leaf warbler*) அல்லது சோம்ப்ரே இலை கதிர்க்குருவி (Phylloscopus amoenus) என்பது பழைய உலக கதிர்க்குருவி பைலோசுகோபிடே குடும்பத்தைச் சேர்ந்த ஒரு சிற்றினமாகும். இது சாலமன் தீவுகளில் மட்டுமே காணப்படும் அகணிய உயிரி.இதன் இயற்கையான வாழிடம் மிதவெப்ப மண்டல அல்லது வெப்பமண்டல ஈரமான மலைக் காடுகள் ஆகும். இது வாழிட இழப்பால் அச்சுறுத்தப்படுகிறது.
# சுந்தா கதிர்க்குருவி

**சுந்தா கதிர்க்குருவி** (*Sunda warbler*-*பைலோசுகோபசு கிராமிசெப்சசு*) என்பது *பைலோசுகோபிடே* குடும்பத்தைச் சேர்ந்த பழைய உலக கதிர்க்குருவி சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி.  
**சுந்தா கதிர்க்குருவி** முன்பு *சீசெர்கசு* பேரினத்தில் வைக்கப்பட்டது. 2018ஆம் ஆண்டில் வெளியிடப்பட்ட ஒரு மூலக்கூறு தொகுதி வரலாற்று ஆய்வில் *பைலோசுகோபசு* அல்லது *சீசெர்கசு* ஒற்றைத்தொகுதி மரபு உயிரினத் தோற்றமுடையன அல்ல என்று கண்டறியப்பட்டது. அடுத்தடுத்த மறுசீரமைப்பில் இரண்டு பேரினங்களும் *பைலோசுகோபசில்* இணைக்கப்பட்டன. இது விலங்கியல் பெயரிடலுக்கான பன்னாட்டு ஆணையத்தின் விதிகளின் கீழ் முன்னுரிமையைக் கொண்டுள்ளது.
# சுலாவெசி இலை கதிர்க்குருவி

**சுலாவெசி இலை கதிர்க்குருவி** (*Sulawesi leaf Warbler*-*பைலோசுகோபசு நேசோபிலசு*) என்பது *பைலோசுகோபிடே* குடும்பத்தைச் சேர்ந்த பழைய உலக கதிர்க்குருவி சிற்றினமாகும். இது இந்தோனேசியா சுலாவெசி தீவில் மட்டுமே காணப்படுகிறது. சுலாவெசி இலை கதிர்க்குருவி (*பை. நெசோபிலசு*) முன்பு லோம்போபட்டாங் இலை கதிர்க்குருவியுடன் குறிப்பிட்டதாகக் கருதப்பட்டது. மேலும் இரண்டும் *பை. சரசினோரம்* என்ற பெயரில் தொகுக்கப்பட்டன. ஆனால் சமீபத்திய பகுப்பாய்வுகள் இது ஒரு தனித்துவமான சிற்றினம் என்பதைக் குறிக்கின்றன.
# பிலிப்பீன்சு இலை கதிர்க்குருவி

**பிலிப்பீன்சு இலை கதிர்க்குருவி** (*Philippine leaf warbler- பைலோஇசுகோபசு ஓலிவாசெசு*) என்பது *பைலோசுகோபிடே* குடும்பத்தைச் சேர்ந்த பழைய உலக கதிர்க்குருவியின் ஒரு சிற்றினமாகும்.இது பிலிப்பீன்சின் தெற்குப் பகுதியில் காணப்படுகிறது.
# பிலிப்பீன்சு இலை கதிர்க்குருவி

## விளக்கம்

மலைகளில் தாழ்வான பகுதிகளிலிருந்து உயரமான காடுகளில் காணப்படும் ஒரு சிறிய பறவை ஆகும். தங்க-ஆலிவ் இறக்கைகள் மற்றும் வால் மற்றும் ஓர் அடர் கிரீடம் மற்றும் கண் பட்டையுடன் பின்புறத்தில் ஆலிவ்-பச்சை. வயிறு மற்றும் தொண்டையில் வெண்மையாக வெளிறிய மஞ்சள் புருவம் மற்றும் வால் அடிப்பகுதியில் மஞ்சள் நிறத்துடன் காணப்படும். அடர் இளஞ்சிவப்பு நிறக் கால்கள் மற்றும் இரு வண்ண அலகினைக் கொண்டது. எலுமிச்சை நிறத் தொண்டையினையுடைய கதிர்க்குருவி போன்ற இக்கதிர்க்குருவி வெண்மையான தொண்டையினைக் கொண்டது. இறகுக் கோடுகள் இல்லாததால் ஆர்க்டிக் கதிர்க்குருவிகளிடமிருந்து வேறுபடுகிறது.